|  |
| --- |
|  ***Projektas*** |
| PAGĖGIŲ SAVIVALDYBĖS TARYBA**sprendimas****Dėl Pagėgių savivaldybės ADMINISTRACIJOS STRUKTŪROS PATVIRTINIMO** |
| 2023 m. rugsėjo 14 d. Nr. T1-168Pagėgiai |
|  |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, 33 straipsnio 1 dalimi, Lietuvos Respublikos viešojo administravimo įstatymo 8 straipsniu, atsižvelgdama į Pagėgių savivaldybės mero 2023 m. rugsėjo 13 d. teikimą, Pagėgių savivaldybės taryba n u s p r e n d ž i a:

1. Patvirtinti Pagėgių savivaldybės administracijos struktūrą, kuri įsigaliotų nuo 2023 m. spalio 16 d. (pridedama);

2. Įpareigoti Pagėgių savivaldybės administracijos direktorių atlikti teisinius ir organizacinius veiksmus šiam sprendimui įgyvendinti.

3. Pripažinti netekusiu galios Pagėgių savivaldybės tarybos 2020 m. lapkričio 30 d. sprendimą Nr. T-245 „Dėl Pagėgių savivaldybės administracijos struktūros patvirtinimo“.

4. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

SUDERINTA:

Savivaldybės meras Vaidas Bendaravičius

Administracijos direktorė Dalija Irena Einikienė

Dokumentų valdymo ir teisės skyriaus vyresnioji specialistė Ingrida Zavistauskaitė

Dokumentų valdymo ir teisės skyriaus
vyriausioji specialistė (kalbos ir archyvo tvarkytoja) Laimutė Mickevičienė

Parengė Jurgita Kunciūtė,

Dokumentų valdymo ir teisės skyriaus vedėja

PATVIRTINTA

Pagėgių savivaldybės tarybos

2023 m. rugsėjo 28 d.

sprendimu Nr. T-

**Pagėgių savivaldybės administracijos struktūra**

**CENTRALIZUOTAS buhalterinės apskaitos skyrius**

**Strateginio planavimo ir investicijų skyrius**

**socialinės politikos ir Sveikatos skyrius**

**centralizuotas vidaus audito skyrius**

**architektūros ir kraštotvarkos**

**skyrius**

**turto IR ŪKIO skyrius**

**Švietimo, kultūros, ir sporto skyrius**

**finans**ų **skyrius**

**lumpėnų seniūnija**

**natkiškių seniūnija**

**stoniškių seniūnija**

**vilkyškių seniūnija**

**teisės, personalo ir civilinės metrikacijos skyrius**

**pagėgių seniūnija**

**ADMINISTRACIJOS DIREKTORIUS**

**žemės ūkio skyrius**

**Patarėjas (parengties pareigŪNAS)**

**Jaunimo reikalų koordinatorius (vYRIAUSIASIS SPECIALISTAS)**

**tarpinstitucinio BENDRADARBIAVIMO koordinatorius (vYRIAUSIASIS SPECIALISTAS)**

 Pagėgių savivaldybės tarybos

veiklos reglamento

4 priedas

**sprendimo projekto „Dėl Pagėgių savivaldybės ADMINISTRACIJOS STRUKTŪROS PATVIRTINIMO“**

**AIŠKINAMASIS RAŠTAS**

2023-09-14

Pagėgiai

1. **Projekto rengimą paskatinusios priežastys, parengto projekto tikslai ir uždaviniai.**

Teikiamo sprendimo projekto tikslas – naujai patvirtinti Pagėgių savivaldybės administracijos struktūrą. Struktūroje panaikinama Pagėgių savivaldybės administracijos direktoriaus pavaduotojo pareigybė, vietoj Pagėgių savivaldybės administracijos vyriausiojo specialisto (civilinei saugai ir mobilizacijai) įsteigti Pagėgių savivaldybės administracijos patarėjo (parengties pareigūno) pareigybę. Taip keičiami dviejų skyrių pavadinimai: „Dokumentų valdymo ir teisės skyrius“ keičiamas pavadinimas į „Teisės, personalo ir civilinės metrikacijos skyrius“, o „Švietimo, kultūros, sporto ir civilinės metrikacijos skyrius“ keičiamas į „Švietimo, kultūros ir sporto“.

1. **Projekto iniciatoriai (institucija, asmenys ar piliečių atstovai) ir rengėjai.**

Buvo gautas Mero teikimas dėl Pagėgių savivaldybės administracijos naujos struktūros tvirtinimo.

Sprendimo projekto rengėja – Jurgita Kunciūtė, Dokumentų valdymo ir teisės skyriaus vedėja, tel. 8 441 70 401.

1. **Kaip šiuo metu yra reguliuojami projekte aptarti teisiniai santykiai.**

Šiuo metu Pagėgių savivaldybės administracijos struktūra patvirtinta Pagėgių savivaldybės tarybos 2020 m. lapkričio 30 d. sprendimu Nr. T-245 „Dėl Pagėgių savivaldybės administracijos struktūros patvirtinimo“.

1. **Kokios siūlomos naujos teisinio reguliavimo nuostatos, kokių teigiamų rezultatų laukiama.**

Lietuvos Respublikos vietos savivaldos įstatymo 33 straipsnio 1 dalimi nustatyta, kad savivaldybės administracijos struktūrą, Mero teikimu, tvirtina ir keičia savivaldybės taryba.

Pagėgių savivaldybės administracija gavo Lietuvos Respublikos vidaus reikalų ministerijos 2023 m. rugpjūčio 8 d. raštą Nr. 1D-4044 ,,Dėl savivaldybių parengties pareigūnų ir kitų valstybės tarnautojų, atliekančių civilinės saugos funkciją, pareigybių“, kuriame nurodoma, kad iki 2023 m. rugsėjo 21 d. savivaldybėse, kuriose gyvena iki 50 000 gyventojų, turi būti įsteigta 1 patarėjo (valstybės tarnautojo), atliekančio savivaldybės parengties pareigūno funkcijas, pareigybė. Funkcijos šiai pareigybei nustatomos pagal valstybės tarnautojų, atliekančių savivaldybės parengties pareigūno funkcijas, tipinį pareigybės aprašymą, patvirtintą Lietuvos Respublikos vidaus reikalų ministro 2023 m. rugpjūčio 4 d. įsakymu Nr. 1V-503 ,,Dėl tipinių valstybės tarnautojų, atliekančių parengties pareigūno funkcijas pareigybės aprašymų patvirtinimo ir šių pareigybių steigimo“. Savivaldybės administracijai neįsteigus patarėjo pareigybės ir Priešgaisrinės apsaugos ir gelbėjimo departamentui prie Vidaus reikalų ministerijos nepateikus šios pareigybės aprašymo ir informacijos apie paskyrimą į šias pareigas bei asignavimo poreikio 2023 metams, bus laikoma, kad savivaldybei 2023 metams asignavimų poreikio nėra.

Dviejų skyrių pavadinimus reikia pakeisti dėl to, kad yra vykdomas Metrikacijos ir gyvenamosios vietos deklaravimo informacinės sistemos (toliau - MGVDIS) modernizavimo II etapo projektas. Projekto apimtyje yra numatytas įgyvendinti daugiakalbių pažymų formų rengimas skaitmeniniu automatizuotu būdu. Tai reikalauja teisingo informacijos struktūrizavimo MGVDIS sistemoje. Daugiakalbėje formoje įstaigos pavadinimo skiltyje yra leidžiama įvesti ribotą skaičių simbolių. Jei įstaigos yra pavadinimas ilgesnis, jis netilps į tam skirtą laukelį ir blanko formoje matysis ne pilnas įstaigos pavadinimas.

Priėmus šį sprendimą bus įgyvendintos Lietuvos Respublikos vietos savivaldos įstatymo nuostatos ir Lietuvos Respublikos vidaus reikalų ministro 2023 m. rugpjūčio 4 d. įsakymas Nr. 1V-503 „Dėl tipinių valstybės tarnautojų, atliekančių parengties pareigūnų funkcijas, pareigybių aprašymų patvirtinimo ir šių pareigybių steigimo“.

**5. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta. –**

**6**. **Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. Pagėgių savivaldybės administracijos direktorė patvirtins naują.**

Savivaldybės tarybai priėmus sprendimą dėl Pagėgių savivaldybės administracijos struktūros pakeitimo, bus reikalingi Savivaldybės administracijos direktoriaus įsakymai dėl skyrių nuostatų tvirtinimo, pareigybės aprašymo tvirtinimo, dėl valstybės. Reikalinga atlikti teisinius ir organizacinius veiksmus, susijusius su administracijos struktūros pakeitimais.

**7. Sprendimo projektui įgyvendinti reikalingos lėšos, finansavimo šaltiniai.** Pagėgių savivaldybės administracijos patarėjo (parengties pareigūno) pareigybė 100 procentų finansuojama iš valstybės biudžeto pagal pateiktą poreikį.

**8. Sprendimo projekto rengimo metu gauti specialistų vertinimai ir išvados.**

**9. Numatomo teisinio reguliavimo poveikio vertinimo rezultatai.**

**10. Sprendimo projekto antikorupcinis vertinimas.** Taip.

**11. Kiti, iniciatoriaus nuomone, reikalingi pagrindimai ir paaiškinimai.** Nėra.

**12. Pridedami dokumentai.** Nėra.

Dokumentų valdymo ir teisės skyriaus vedėja Jurgita Kunciūtė

|  |
| --- |
|  |
| PAGĖGIŲ SAVIVALDYBĖS TARYBA**sprendimas****Dėl Pagėgių savivaldybės ADMINISTRACIJOS STRUKTŪROS PATVIRTINIMO** |
| 2020 m. lapkričio 30 d. Nr. T-245Pagėgiai |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 30 straipsnio 1 dalimi, Lietuvos Respublikos viešojo administravimo įstatymo 8 straipsniu, atsižvelgdama į Pagėgių savivaldybės administracijos direktoriaus 2020 m. spalio 15 d. siūlymą ir Pagėgių savivaldybės mero 2020 m. lapkričio 20 d. teikimą, Pagėgių savivaldybės taryba n u s p r e n d ž i a:

1. Patvirtinti Pagėgių savivaldybės administracijos struktūrą, kuri įsigaliotų nuo 2021 m. kovo 1 d. (pridedama);

2. Pripažinti netekusiu galios Pagėgių savivaldybės tarybos 2018 m. birželio 28 d. sprendimą Nr. T-87 „Dėl Pagėgių savivaldybės administracijos struktūros patvirtinimo“.

3. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo priėmimo dienos.

Savivaldybės meras Vaidas Bendaravičius

PATVIRTINTA

Pagėgių savivaldybės tarybos

2020 m. lapkričio 30 d.

sprendimu Nr. T- 245

**Pagėgių savivaldybės administracijos struktūra**

**CENTRALIZUOTAS buhalterinės apskaitos skyrius**

**Strateginio planavimo ir investicijų skyrius**

**socialinės politikos ir Sveikatos skyrius**

**centralizuotas vidaus audito skyrius**

**architektūros ir kraštotvarkos**

**skyrius**

**turto IR ŪKIO skyrius**

**Švietimo, kultūros, sporto ir Civilinės metrikacijos skyrius**

**finans**ų **skyrius**

**lumpėnų seniūnija**

**natkiškių seniūnija**

**stoniškių seniūnija**

**vilkyškių seniūnija**

**dokumentų valdymo ir teisės skyrius**

**pagėgių seniūnija**

**administracijos direktorius**

**žemės ūkio skyrius**

**ADMINISTRACIJOS direktoriaus pavaduotojas**

**vYRIAUSIASIS SPECIALISTAS (civilinei saugai ir MOBILIZACIJAI)**

**Jaunimo reikalų koordinatorius (vYRIAUSIASIS SPECIALISTAS)**

**tarpinstitucinio BENDRADARBIAVIMO koordinatorius (vYRIAUSIASIS SPECIALISTAS)**

